Nikolai Leskov

I Nikolai Semyonovich Leskov (16 ya ing Febrero [O.S. 4 ya ing Febrero] 1831 – 5 ya ing Marzo [O.S. 21 ya ing Febrero] 1895)  métung yang Rusong novelista, talasúlat makúyad a salítâ, dramaturgo ó talasúlat drama ampóng periodista, a sínúlat múrin king lálam ning talipanpan a M. Stebnitsky. Pinúrí dé king estilu nang alang kalúpa ampóng makabáyung experimentu king pángabalangkas i Leskov, at mátas la paglaláwé kaya di Leo Tolstoy, Anton Chekhov ampóng Maxim Gorky ampó réng áliwâ. Didínan déng damla king pámaglalang king laráwan a mámaktang king kabilúgan ning kétawan ó sociedad a Ruso ning kayang panaun kapamílatán na kéraklan ning pámangámit karéng makúyad a salítâ. Kayábé la karéng pékamaulagá nang obra déng Lady Macbeth of Mtsensk (1865) (a kaybat mégawang opera néng Shostakovich), The Cathedral Folk (1872), The Enchanted Wanderer (1873), ampó ing "The Tale of Cross-eyed Lefty from Tula and the Steel Flea" (1881).